ประจำเดือนหนูไม่มา3เดือนเเล้วคะเคยมีเพศสัมพันธ์เเต่ป้องกันคะหลังจากมีเพศสัมพันธ์ประจำเดือนก็มา1เดือนคะเเต่พอเดือนถัดไปประจำเดือนไม่มา3เดือนคะ หนูต้องทำยังไงคะ ให้ประจำเดือนกลับมาเป็นปกติคะ เกิดจากสาเหตุอะไรคะ
สวัสดีค่ะ numat Samranrak,หากหลังจากที่มีเพศสัมพันธ์ ประจำเดือนได้มาเป็นปกติแล้ว และหลังจากนั้น ไม่ได้มีเพศสัมพันธ์อีก ก็จะไม่มีการตั้งครรภ์เกิดขึ้นค่ะ อย่างไรก็ตาม หากเลือดที่ออก มาในช่วงเวลาผิดปกติ หรือมามีลักษณะผิดปกติ เช่น มีปริมาณน้อยมาก มาแค่ 1 วัน หรือมานานเกิน 7 วัน ก็อาจไม่ใช่เลือดประจำเดือนก็ได้ ในกรณีนี้ ควรตรวจหาการตั้งครรภ์ดูด้วยค่ะหากตรวจไม่พบการตั้งครรภ์ การที่ประจำเดือนไม่มา ก็อาจเกิดจาก1. การผลิตฮอร์โมนของรังไข่ผิดปกติ ไม่มีการตกไข่เกิดขึ้น ซึ่งรวมถึงการมีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป2. มีน้ำหนักตัวเพิ่มขึ้นเร็ว หรือมีโรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3. มีภาวะไทรอยด์ฮอร์โมนผิดปกติ4. มีพังผืดเกิดขึ้นในมดลูก จากการเคยมีมดลูกอักเสบ หรือเคยขูดมดลูก5. มีเนื้องอกในต่อมใต้สมอง แต่มักมีอาการอื่นๆ ร่วมด้วย เช่น ปวดศีรษะ เห็นภาพซ้อน มีน้ำนมไหล เป็นต้นหากประจำเดือนยังคงไม่มา ก็ควรไปพบแพทย์เพื่อหาสาเหตุค่ะ หากไม่พบโรคทางกาย ก็น่าจะเกิดจากการผลิตฮอร์โมนของรังไข่ผิดปกติ ซึ่งการรักษาคือการทานยาปรับฮอร์โมนเพื่อให้ประจำเดือนมาค่ะ